הפינגווין (מיני-סדרה)

הפינגווין (באנגלית: The Penguin) הוא מיני-סדרת דרמת פשע אמריקאית שנוצרה ומפותחת על ידי לורן לה-פרנק עבור שירות הזרמת המדיה "Max", המבוססת על דמותו של הפינגווין מבית DC קומיקס. המיני-סדרה משמשת כספין אוף עבור הסרט "באטמן", שעלה לאקרנים בשנת 2022 ועלילתה עוסקת בעלייתו של הפינגווין לשלטון בעולם התחתון של גות'אם סיטי. במיני-סדרה מככבים קולין פארל, ששב לגלם את דמותו של אוסוולד קובלפוט, וכריסטין מיליאוטי. פיתוחה של המיני-סדרה החל בספטמבר 2021, כאשר נמסר כי לה-פרנק תהיה אמונה על כתיבת התסריט. המיני-סדרה הוזמנה רשמית זמן קצר לאחר עליית הסרט לאקרנים במרץ 2022. המיני-סדרה עלתה לשידור בשירות "Max" במהלך עונת השידורים לשנת 2023–2024. עלילת המיני-סדרה חוקרת את עלייתו לשלטון של אוסוולד "אוז" קובלפוט / הפינגווין בעולם התחתון של גות'אם סיטי, בעקבות הריק שנוצר עם מותו של קרמיין פלקונה. קולין פארל – אוסוולד "אוז" קובלפוט / הפינגווין: מאפיונר בעל מראה כבד דמוי-פינגווין, שעושה את דרכו במעלה עולם התחתון של גות'אם סיטי. פארל הצהיר כי המיני-סדרה תחקור את "את מוזרותה, את חוזקותיה ואת רשעותה" של הדמות, במקביל ל"איש שבור-הלב שנמצא שם בפנים". כריסטין מיליאוטי – סופיה פלקונה: בתו של קרמיין פלקונה, שנלחמת בקובלפוט על השליטה בגות'אם סיטי. קלנסי בראון – סאלבטורה מרוני, מאפיונר העומד בראש מאפיה המתחרה במאפיה בה שלטה משפחת פלקונה. בנוסף, נמסר על ליהוקם של רנזי פליז, שוהרה אע'דאשלו, מייקל קלי ודיידרה אוקונל לתפקידים שטרם פורסמו. בספטמבר 2021, נמסר כי שירות "HBO Max" שוקדת על פיתוח סדרת ספין אוף עבור הסרט "באטמן", שתתמקד בדמותו של אוסוולד "אוז" קובלפוט / הפינגווין, מאפיונר בדרג נמוך ויד ימינו של קרמיין פלקונה. במאי הסרט, מאט ריבס חשף כי בתחילה הוא הציע למנהלי האולפנים להפיק סרט המשך שיעמיק בחקירת דמותו הפינגווין, אבל אלו האחרונים רצו להשתמש ברעיון זה על מנת לפתח סדרת ספין אוף במקום. בנוסף, נמסר כי על כתיבת הסדרה תהיה אמונה התסריטאית לורן לה-פרנק, בעוד שריבס והמפיק דילן קלארק יהיו אמונים על ההפקה בפועל. במקביל, השלושה עבדו על פיתוח סדרת דרמה פרוצדורלית שתעסוק במשטרת גות'אם סיטי; אך בתחילת מרץ 2022, נמסר כי סדרה זו בוטלה לטובת פרויקטים שיתמקדו בדמויות קומיקס קיימות; אף נמסר כי הסדרה בכיכובו של הפינגווין היא הסדרה שמתקדמת בהרבה מבחינת תהליך הפיתוח. ריבס הצהיר כי הוא אינו בטוח אם יהיה אמון על בימוי הסדרה, שתשודר לפני עליית סרט ההמשך הפוטנציאלי של "באטמן" ואף תתכתב עם עלילתו. זמן קצר לאחר מכן, נמסר כי הסדרה הוזמנה רשמית על ידי "HBO Max" ותהיה בפורמט מיני-סדרה, שעל פיתוחה והפקתה בפועל תהיה אמונה לה-פרנק. עלילת המיני-סדרה ממשיכה מהמקום בו עלילת "באטמן" מסתיימת, תוך הצגת את עלייתו של אוז לשליטה על הפשע בעיר ושואבת השראה רבה מהסרט "פני צלקת". קלארק הוסיף כי על אף שקשת עלילת המיני-סדרה תהיה עצמאית מקשת העלילה של "באטמן", היא תביא לשיפור בחווית הצפייה בסרט. ריבס הצהיר כי המיני-סדרה תיקח השראה נוספת מסרט המאפיה "יום שישי הארור" (1980), והצהיר שהמיני-סדרה תעסוק במוטיב החלום האמריקאי. בתחילת מרץ 2022, נמסר כי לה-פרנק כבר כתבה את התסריט עבור פרק הפיילוט. באמצע אוקטובר 2022, נמסר כי פארל קרא את התסריט עבור הפרק הראשון ועתיד בשבוע שלאחר מכן לקרוא את התסריטים עבור שני הפרקים הבאים; וציין את התרגשותו להמשיך ולחקור את חזונו של ריבס עבור הדמות. שרה אוברי, ראש מחלקת תוכני המקור של "HBO Max", הצהירה כי מטרת הסדרה היא לחקור את חייו של אוז הנטועים ברחובות גות'אם, ותיארה אותו כ"נוכל ואסטרטג עם שאיפות משלו". בספטמבר 2021, עם ההודעה על פיתוח הסדרה, נמסר כי האולפנים פנו לפארל במשא ומתן על חזרתו לגילום דמותו של אוסוולד קופלבוט. בדצמבר 2021, אושר רשמית כי פארל ישוב לגלם את הדמות ויהיה אמון על הפקת הסדרה. פארל הצהיר כי בעבודתו עם לה-פרנק ישנה חוויה שיתופית, בדומה לעבודתו עם ריבס על הסרט. במרץ 2022, ריבס הצהיר כי בעלילת המיני-סדרה קיים הפוטנציאל להופעתן של דמויות אחרות מהסרט. בשלהי אוקטובר 2022, נמסר על ליהוקה של כריסטין מיליאוטי לדמותה של סופיה פלקונה, בתו של קרמיין, שתשמש כיריבה לקובלפוט. בפברואר 2023, נמסר על ליהוקם של רנזי פליז, שעל פי הדיווחים התעתד לגלם נער שנקשר לקובלפוט והופך לנהגו האישי, ושל מייקל קלי, שוהרה אע'דאשלו ודיידרה אוקונל לתפקידים שטרם פורסמו. במרץ 2023, נמסר על ליהוקו של קלנסי בראון לדמותו של סלבטורה מרוני, יריבו לשעבר של קרמיין. האומן מייק מרינו, שהיה אמון על האיפור והתותבות עבור דמותו של הפינגווין בסרט, עבד גם עם הפקת הסדרה. בדומה לסרט, בכל יום צילומים קולין פארל נאלץ לבלות שעות על כיסא האיפור לפני יום צילומים. צילומי המיני-סדרה החלו ב-1 במרץ 2023 בניו יורק, והושלמו שנת 2023. על בימוי שני הפרקים הראשונים אמון הבמאי קרייג זובל. הסדרה זכתה להערכה רבה מצד המבקרים, עם דירוג של 94% באתר Rotten Tomatoes. פרק הבכורה של המיני-סדרה עלה לשידור בשירות הזרמת המדיה "Max" ב־19 בספטמבר 2024 והיה זמין במקביל גם ב-HOT VOD וב-yes VOD. הסדרה פתחה עם 5.3 מיליון צופים בארצות הברית בכל הפלטפורמות בארבעת הימים הראשונים מאז עלייתה. הנתון כולל שידורים חוזרים ב-HBO וכן צפיות בסטרימינג, ומציב את הסדרה מעל עונת הפתיחה של "יורשים" (4.9 מיליון) והעונה השנייה של "הלוטוס הלבן" (4.1 מיליון). הסדרה כמעט השוותה את שיא הצפייה של "בלש אמיתי: ארץ הלילה", שפתחה עם 5.7 מיליון צופים. בנוסף, הסדרה רשמה את קהל הצופים הגדול ביותר בארבעת הימים הראשונים לעלייתה בשירות Max מאז "האחרונים מבינינו" בינואר 2023. "הפינגווין", במסד הנתונים הקולנועיים IMDb (באנגלית) "הפינגווין", באתר Rotten Tomatoes (באנגלית) "הפינגווין", באתר Metacritic (באנגלית) "הפינגווין", באתר HBO Max (באנגלית) "הפינגווין", במסד הנתונים הקולנועיים KinoPoisk (ברוסית) D'Alessandro, Anthony; Patten, Dominic (March 3, 2022). "The Batman Filmmaker Matt Reeves On New Dark Knight, Pic's Sequel & Colin Farrell Penguin HBO Max Series – Hero Nation Podcast". Deadline Hollywood. Archived from the original on March 4, 2022. Retrieved March 12, 2022. Otterson, Joe (September 13, 2021). "The Batman Spinoff Series About Penguin in Early Development at HBO Max". Variety. Archived from the original on September 13, 2021. Retrieved March 12, 2022. Sharf, Zack (October 12, 2022). "The Penguin Starts One Week After The Batman Ending and Will Run 'Six to Eight Hours,' Says Colin Farrell: 'Gotham Is Still Underwater'". Variety. Archived from the original on October 12, 2022. Retrieved November 1, 2022. Otterson, Joe (December 6, 2021). "Colin Farrell to Reprise Penguin Role in The Batman Spinoff Series for HBO Max (Exclusive)". Variety. Archived from the original on December 6, 2021. Retrieved March 12, 2022. Davis, Brandon (February 23, 2022). "The Batman: Colin Farrell Teases Penguin's History, HBO Max Spinoff". ComicBook.com. Archived from the original on February 23, 2022. Retrieved March 12, 2022. Andreeva, Nellie (October 31, 2022). "The Penguin Sets Cristin Milioti As Female Lead Sofia Falcone". Deadline Hollywood. Archived from the original on October 31, 2022. Retrieved November 1, 2022. Rice, Lynette (March 3, 2023). "The Penguin Casts Clancy Brown As Salvatore Maroni". Deadline Hollywood. Archived from the original on March 3, 2023. Retrieved March 4, 2023. Andreeva, Nellie (February 13, 2023). "The Penguin: Rhenzy Feliz Joins HBO Max's Batman Series". Deadline Hollywood. Archived from the original on February 14, 2023. Retrieved February 16, 2023. Murphy, J. Kim (February 13, 2023). "The Penguin HBO Max Series Adds Michael Kelly, Shohreh Aghdashloo and Deirdre O'Connell". Variety. Archived from the original on February 14, 2023. Retrieved February 16, 2023. Vary, Adam B. (March 2, 2022). "How The Batman Director Matt Reeves Made a $200 Million Bet on Robert Pattinson's Darker Knight". Variety. Archived from the original on March 2, 2022. Retrieved March 12, 2022. Sharf, Zack (March 7, 2022). "Matt Reeves: The Batman TV Series Changed From Gotham PD to Arkham After Creative Differences". Variety. Archived from the original on March 8, 2022. Retrieved March 12, 2022. D'Alessandro, Anthony (March 9, 2022). "HBO Max Orders The Penguin Limited Series As The Batman Clocks $301 Million+ At Global Box Office". Deadline Hollywood. Archived from the original on March 9, 2022. Retrieved March 12, 2022. Hibberd, James (March 9, 2022). "HBO Max Orders The Batman Spinoff The Penguin Starring Colin Farrell". The Hollywood Reporter. Archived from the original on March 9, 2022. Retrieved March 12, 2022. Parks, Adam (March 7, 2022). "The Batman's Penguin Spinoff Series Seemingly Finds Its Showrunner". Comic Book Resources. Archived from the original on March 8, 2022. Retrieved March 12, 2022. Scott, Darren; Shepherd, Jack (February 24, 2022). "The Batman producer talks Penguin spin-off: "It's almost like a Scarface story"". GamesRadar+. Archived from the original on February 24, 2022. Retrieved March 12, 2022. Maas, Jennifer (November 10, 2022). "HBO Max's Sarah Aubrey Teases The Penguin, Dune: The Sisterhood, And Just Like That Season 2 and Likelihood of a Harry Potter Series". Variety. Archived from the original on November 10, 2022. Retrieved February 16, 2023. Ford, Rebecca (March 3, 2023). "Colin Farrell Will Dress to Match His Oscar Date". Vanity Fair. Archived from the original on March 3, 2023. Retrieved March 4, 2023. Hickson, Colin (March 3, 2023). "The Batman's Penguin Spinoff Reveals Mafia-Inspired Working Title, Cryptic Set Photo". Comic Book Resources. Archived from the original on March 4, 2023. Retrieved March 4, 2023. Davis, Clayton (February 2, 2023). "Colin Farrell Talks Banshees Oscar Nom, How Many Episodes To Expect From The Penguin Spinoff". Variety. Archived from the original on February 2, 2023. Retrieved February 16, 2023. Fisher, Jacob (October 6, 2022). "Craig Zobel in Talks to Direct The Penguin for HBO Max (Exclusive)". DiscussingFilm. Archived from the original on October 6, 2022. Retrieved November 1, 2022. Shafer, Ellise; Malkin, Marc (January 5, 2023). "Colin Farrell Teases The Penguin Series: The Batman Was Just the 'Tip of the Iceberg'". Variety. Archived from the original on January 6, 2023. Retrieved February 16, 2023. Couch, Aaron (October 7, 2022). "The Penguin Enlists Mare of Easttown Director Craig Zobel". The Hollywood Reporter. Archived from the original on October 7, 2022. Retrieved November 1, 2022. Joe Otterson, ‘The Penguin’ Opens to 5.3 Million Viewers Across Platforms in First Four Days, Variety, ‏2024-09-23 (באנגלית אמריקאית)